Mobilizare în ALDE. Călin Popescu Tăriceanu le vorbește organizațiilor de femei din partidul său despre războiul în toată regula pe care l-au declanșat adversarii lor politici.

„Suntem într-o situaţie de război, suntem într-o situaţie de război cu adversarii noştri politici, care au folosit toate mijloacele nelegale şi imorale în lupta politică. Mai e o vorbă pe care o ştiţi, la război, ca la război, dacă ei vor război, atunci eu vă spun ceva, trebuie să fim mobilizaţi şi noi pentru un război, dar un război care este moral şi legal.

Protocoalele ne arată de fapt altceva, ne arată că justiţia era controlată prin mijloace secrete, la un moment dat vorbeam de mijloace oculte, acum au ieşit la suprafaţă, în justiţia din România au căzut victime acestor inţelegeri secrete, oameni care au fost condamnaţi, oameni care au primit condamnare cu suspendare, dar carierele profesionale, demnitatea lor au practic distruse”, a declarat Călin Popescu Tăriceanu, preşedinte ALDE.

Citiți și Expert: Se încearcă decredibilizarea justiției prin protocoale. Atacul la statul de drept, în această toamnă